Мария Пуйманова

**Мария Пуйманова**,  *Marie Pujmanová*, роджена **Геннерова**, (8. юна 1893, Прага, Австро-Мадярщина — 19. мая 1958, Прага) была чешска писателька и новинарька. Лавреатка Державной награды в роках 1937, 1948, 1951, 1953, 1955. Носителька честного титула *народна умѣлкыня* (1953).

## Биография
Ей отець, Камил Геннер ст., правник, быв универзитным професором на правницкой факултѣ Карловой универзиты. Брат, Камил Геннер мл., став ся вызнамным неврологом. 

Понеже была слабого здоровя, освѣту достала приватно, а ей учительом литературы быв Франтишек Ксавер Шалда, вызнамный литературный критик и писатель.

8. юна 1912 оддала ся за Властислава Затку, сына заможного адвоката, а жила в Чешскых Будейовицях. Але тото манжелство скоро ся закончило ей нервовов хворотов и розводом. 

Другый раз оддала ся в року 1919 за Фердинанда Пуймана, професора конзерватории, драматурга и режисера оперы Народного театра в Празѣ. Мала з ним двох сынох: Войтеха (1921), природника, и Петра (1929), прозаика и перекладателя. Выступовала яко публицистка и театрална критичка, много вандровала. Поступно ся одклоньовала во своих позициях од христианского социализма и од 1930-х рокох, видячи наслѣдкы господарской кризы, приклоньовала ся ку поглядам комунистичным.

В року 1932 навщивила СССР и выдала книгу *Погляд на нову державу* *(Pohled do nové země)*, в котрой говорить о своей вѣрѣ в «свѣтло з востока».

1930-ы рокы тяжкой економичной кризы стали ся переломныма и в животѣ Пуймановой, она зближать ся з комунистами, и ей далша творба зачинать быти значно идеово овплывнена. 

Од року 1956 терпѣла на рецидивны запалы плюц, што ся стали причинов ей смерти. Погребена на вышеградском теметовѣ *Славин*.

## Творба
Мария Пуйманова дебутовала в роках 1909-1910 во выдавательствѣ *Новина*, де в его периодиках публиковала малы прозы, фейтоны, глосы. Первы ей литературны творы, одобраны редактором Ф. К. Шалдов были *Децемброве повѣданя (1909)* и повѣданя *Вѣрино пятнадцятьроча (1910)*. Уже в первых творах зачав ся вырисововати ей метод: тонкый психологичный опис стану героя, его чутьох, думок, чинох.

В ранной творбѣ Пуйманова рисуе живот пражской интелигентской родины, в 1920-х роках до сферы  ей творбы додавать ся живот простых людей, хоть зась лем переважно его моралны и психологичны стороны, але уже в романѣ *Пациентка дохтора Гекла (1931) * главны поставы умѣщены до широкого сполоченского и цѣлодержавного контекста.  

Главне мѣсто в творбѣ Пуймановой занимать роман-трилогия *Люде на роспутю (1937) – Игра з огньом (1948) – Живот против смерти (1952)*, указуючый сполоченско-политичну историю Чехословакии в роках 1918–1945. Роман 
*Люде на роспутю (1937)* быв зачаточно задуманый як «розлеглый образ добового сполоченства, якый мав подати поставу Батьового сына, як носителя техничного прогреса», але под вплывом теории соцреализма, з котрым ся авторка освоила, перемѣнив ся на конфронтацию пролетарского и буржоазного свѣта. Тоту перемѣну остро видко в серединѣ роману, коли главный герой, Онджей Урбан, по закончѣню школы лишать Прагу и одходить гледати щастя на фабрицѣ промысловой империи Казмара (прототипом котрого быв Батя). Во двох далшых романах трилогии, дописаных уж в сталинской добѣ, идеологичный замѣр переважать над умѣлецкым, на передину ся высувать нитка историчных подѣй и колективны судьбы. Еще ай барз прихылна ку Пуймановой совѣтска критика мусить признати, же 
 

## Жерела и одказы
* Marie Pujmanová: Prozaička, publicistka, básnířka. //Slovník české literatury po roce 1945. Ústav pro českou literaturu AV ČR. 
* Lexikon české literatury, osobnosti, díla, autoři; díl 3, M - Ř, kolektiv autorů, editor Jiří Opelík Praha: Academia 1990. 
* Аникина Т.Е.: Система речевых образов в поэзии и прозе М. Пуймановой. Автореферат диссертации. Санкт-Петербург, 2003. 
* Бернштейн И.: Светлый и мужественный талант. //Мария Пуйманова: Люди на перепутье / Игра согнём / Жизнь против смерти. М: Изд-во «Художественная литература», 1976. 
* Пуйманова Мария. //Большая Советская Энциклопедия. 
* УСЭС:	Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. . С. 17. 

## Референции

Катеґорія:Чешскы писателе